Wikiloc - 202. Senderisme en tren: circular al Pantà Vallvidrera passant pels turons de Castellví i Can Pasqual
Senderisme en tren
Senderisme en tren on Wikiloc
202. Senderisme en tren: circular al Pantà Vallvidrera passant pels turons de Castellví i Can Pasqual on Wikiloc

202. Senderisme en tren: circular al Pantà Vallvidrera passant pels turons de Castellví i Can Pasqual
LA TRAVESSA Agradable recorregut que discorre íntegrament dins el terme municipal de Barcelona. Des de l'estació del Baixador de Vallvidrera dels FGC ens acostarem a una de les joies del Parc Natural de Collserola, el pantà de Vallvidrera. Aquest petit embassament està situat a l'obaga de la serra i es nodreix de les aigües que baixen del torrent Sot de la Cua del Bacallà. El pantà compta amb una zona de pícnic a tocar de la caseta d'Aigües i fins i tot un senzill restaurant. D'interès són les frondoses fonts de Can Llevalloll i de l'Espigantosa, oasis de tranquil·litat, així com el túnel de la Mina Grott, un túnel de prop d'1,5 quilòmetres construït per a portar aigua a Sarrià, però que va viure uns anys en què pel seu estret túnel hi va circular un tren turístic. Podeu fer una variant d'aquesta ruta continuant des del coll de Can Cuiàs fins a Barcelona seguint la ruta de Senderisme en tren Ruta ST198 Del Baixador a Barcelona pel St. Pere Màrtir. ELS TRENS -Estació de sortida i arribada: Baixador de Vallvidrera (FGC): estació de la línia del Vallès dels Ferrocarrils de la Generalitat. Podeu consultar aquí els HORARIS DELS FERROCARRILS DE LA GENERALITAT